
Με αθλητικό πρόσημο η σημερινή ημέρα για τα παιδιά του ΚΔΑΠ – ΑμεΑ του Δήμου Κιλκίς 
Στην αθλητική εκδήλωση που πραγματοποίησε σήμερα το Ενιαίο Ειδικό Επαγγελματικό Γυμνάσιο – Λύκειο Κιλκίς (ΕΝ.Ε.Ε.ΓΥ.Λ.) στο πλαίσιο της 13ης Πανελλήνιας Ημέρας Σχολικού Αθλητισμού συμμετείχε το ΚΔΑΠ -ΑμεΑ του Δήμου Κιλκίς.
Τα παιδιά του ΚΔΑΠ μαζί με τον Αντιδήμαρχο Δημήτρη Θεοδωρίδη παρακολούθησαν στο νέο Δημοτικό Αθλητικό Κέντρο την παρουσίαση και επίδειξη των αθλημάτων τζούντο και σούμο από τον προπονητή – εκπρόσωπο των ομοσπονδιών στα δύο αγωνίσματα Πέτρο Σαλαβασίδη και είχαν την ευκαιρία να μάθουν βασικά στοιχεία των αθλημάτων και τις αρχές που τα διέπουν.
Στη συνέχεια τα παιδιά του ΚΔΑΠ – ΑμεΑ έδωσαν δυναμικό παρών  στον 11ο Δρόμο Υγείας, που διοργάνωσαν το Κέντρο Κοινωνικής Στήριξης Κιλκίς και ο Σύλλογος Γονέων, Κηδεμόνων και Υποστηρικτών ΚΚΣ ΑμεΑ Κιλκίς.
Την προσπάθεια των παιδιών ενίσχυσαν με το χειροκρότημα και με την παρουσία τους 
οι Αντιδήμαρχοι Ελένη Πατλάκη και Δημήτρης Θεοδωρίδης.   
